<classify> Watani zao, Yanga, ambao ndio mabingwa wa Tanzania Bara na wenye kupewa nafasi kubwa ya kuondoka na ndoo hiyo mwaka huu, wenyewe watacheza na Watoza Ushuru wa Uganda URA.Kwa mujibu wa ratiba ya mashindano hayo, nusu fainali ya kwanza itakayozikutanisha Simba na Mtibwa, inatarajia kuanza saa 10:00 jioni huku ile ya Yanga ikipangwa kuanza saa 2:15 usiku.Michezo hiyo yote inatarajiwa kuwa mikali kwa kila timu kutaka kuondoka na ushindi ili kuweza kucheza fainali na kuondoka na kombe. Simba ilimaliza mechi yake ya Kundi B juzi usiku kwa ushindi wa bao 1-0 dhidi ya JKU na kuwa ya kwanza katika kundi hilo.Mtibwa imeweza kufikia hatua hiyo kutokana na kumaliza katika hatua ya makundi wakiwa nafasi ya pili kwa kuwa na pointi nne wakati Simba imemaliza ikiwa na pointi saba katika kundi lake lililokuwa na timu za Jamhuri, JKU na URA.Yanga nayo imemaliza katika kundi lake ilishika nafasi ya kwanza kwa kuwa na pointi saba wakati URA imeshika nafasi ya pili kwa kuwa na pointi sita. Michuano ya Kombe la Mapinduzi ilianza Januari 3 mwaka huu, na ilishirikisha timu nane, ambapo nne kutoka Tanzania Bara na tatu kutoka Zanzibar huku moja ikitokea Uganda.Hii ni michuano ya 10 ya Kombe la Mapinduzi na Simba ndio bingwa wa kihistoria baada ya kulitwaa taji hilo mara tatu ikifuatiwa na Azam FC iliyolibeba mara mbili. Hatahivyo, Azam FC ambayo ingeweza kuifikia rekodi ya Simba kama ingeshinda mwaka huu, ilishatolewa mapema katika hatua ya makundi, hivyo mwaka huu hakuna timu itakayoweza kuifikia Simba kwa kutwaa mara nyingi taji hilo.Yanga inayopewa nafasi kubwa mwaka huu kuondoka na taji hilo, lenyewe imewahi kulitwaa mara moja tu mwaka 2007 huku Simba ikitwaa mwaka 2008, 2011 na 2015 wakati Azam walitwaa mwaka 2012 na 2013. Miembeni ndio timu pekee ya Zanzibar iliyowahi kuondoka na taji hilo baada ya kulibeba mwaka 2009 na Mtibwa Sugar wakilitwaa mwaka 2010.  <topic>: MICHEZO 